Αλεξάντερ Κόλμπε

Ο Αλεξάντερ Κόλμπε (ή Αλέξανδρος Κόλμπε) υπήρξε Γερμανός φιλέλληνας στρατιωτικός.

Βιογραφία
Γεννήθηκε στο Βερολίνο και έγινε αξιωματικός του Πρωσσικού στρατού. Διακρίθηκε στις μάχες κατά των Γάλλων στην Δρέσδη και Βατερλώ.

Κατέβηκε στην Ελλάδα το 1821 και αποβιβάστηκε στο Μεσολόγγι ως αντιπρόσωπος των φιλελληνικών κομιτάτων των Γερμανών. Κατατάχθηκε στο σώμα Φιλελλήνων ως υπολοχαγός. Πήρε μέρος στις πολιορκίες του Ναυπλίου και Παλαμηδίου, στην εκστρατεία του Νικήτα κατά του Δερβίς πασά και στην μάχη της Αράχωβας. Μετά τον θάνατο του Βύρωνα διορίστηκε λοχαγός του επιτελείου στην εκστρατεία κατά του Ομέρ Βρυώνη στην πεδιάδα της Λιγοβίτσας και διατήρησε την θέση αυτή μέχρι τη 1 Αυγούστου 1824, όταν διορίστηκε υποφρούραρχος Μεσολογγίου. Επί Καποδίστρια χρησιμοποιήθηκε σε διάφορες διοικητικές θέσεις επιμελητή του στρατού και αρχιεπιμελητή του ναυτικού.

Απεβίωσε το 1860 στον Πόρο και τιμήθηκε για τις υπηρεσίες του στο έθνος.

Πηγές
 

Γερμανοί φιλέλληνες